Diari Oficial de la Generalitat Valenciana


Sumari del DOGV 7625, del 29-09-2015 (2015/7913)

DECRET 162/2015, de 25 de setembre, del Consell, pel qual es crea l'Institut Universitari d'Investigació de Ciència i Tecnologia Animal (ICTA) en la Universitat Politècnica de València.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7625

Data del DOGV
:   29-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7913


Data del document
:   25-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * Universitat Politècnica de València
    * centre d'ensenyament

DECRET 162/2015, de 25 de setembre, del Consell, pel qual es crea l'Institut Universitari d'Investigació de Ciència i Tecnologia Animal (ICTA) en la Universitat Politècnica de València. [2015/7913]  
La Universitat Politècnica de València ha proposat al Consell la creació de l'Institut Universitari d'Investigació de Ciència i Tecnologia Animal (ICTA), amb l'acord previ del Consell de Govern de 26 de juny de 2014 i l'informe favorable del Consell Social de 14 de juliol de 2014.  
  
La proposta de creació ha sigut objecte de l'informe favorable de l'Agència Valenciana d'Avaluació i Prospectiva.  
El Ple del Consell Valencià d'Universitats i de Formació Superior, el 8 de setembre de 2015, ha tingut coneixement de la sol·licitud de creació de l'esmentat institut, de conformitat amb el que disposa l'article 12.3 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
Per això, d'acord amb el que estableixen l'article 12.4 de l'esmenada Llei 4/2007, de 9 de febrer, de Coordinació del Sistema Universitari Valencià, i l'article 10 de la Llei Orgànica 6/2001, de 21 de desembre, d'Universitats, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 25 de setembre de 2015,  
  
DECRETE  
  
Article 1. Creació  
Es crea, en la Universitat Politècnica de València, l'Institut Universitari d'Investigació de Ciència i Tecnologia Animal (ICTA).  
  
Article 2. Normativa aplicable  
L'Institut Universitari d'Investigació de Ciència i Tecnologia Animal (ICTA) es regirà per allò que estableix la Llei Orgànica 6/2001, de 21 de desembre, d'Universitats; la Llei 4/2007, de 9 de febrer, de Coordinació del Sistema Universitari Valencià; per allò que disposen els estatuts de la Universitat Politècnica de València, i el seu reglament de règim intern.  
  
DISPOSICIONS ADDICIONALS  
  
Primera. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i l'execució d'aquest decret.  
  
Segona. Limitacions de la despesa  
L'aplicació i desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport, i, en tot cas, haurà de ser atesa amb els mitjans personals i materials de la Universitat Politècnica de València.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 25 de setembre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ